Vollebaek ütles ka oma Eesti visiidi kokkuvõtteks, et tema külastuse peamiseks eesmärgiks oli uurida muulaste haridust ja naturaliseeimist. Ülemvolinik rõhutas, et haridus on integreerumise aluseks. Ta avaldas heameelt, et mitte-eestlastele on loodud  head võimalused eesti keele omandamiseks.    Ülemvolinik märkis samas, et külastades Narvat nägi ta, et kaugeltki mitte kõik mittekodanikud ei tea, kuidas nad võiksid oma eesti keele oskust parandada. Seepärast soovitas Vollebaek tõsta inimeste teadlikkust keeleõppe võimaluste kohta.    Vollebaek lisas, et mittekodanike protsent Eesti ühiskonnas on endiselt kõrge ning avaldas lootust, et saab jätkata Eesti valitsusega koostööd nende arvu vähendamiseks. Ühtlasi märkis Vollebaek, et  kodakondsuse võtmine on inimese vabatahtlik otsus. Vollebaek jagas siinjuures välisminister Urmas Paeti seisukohta, et Venemaa poolt viimasel ajal tehtud sammud on kahandanud mittekodanike huvi Eesti kodakondsuse omandamise vastu.